KIKštarter – Kreativna Industrija Kamnik

Delavnica: Uporaba SEO in AI – optimizacija spletnih strani (Digitalne vsebine za socialna omrežja)
2025-10-15 15:00 - 2025-10-18 17:00 (Europe/Ljubljana)
V času, ko večina kupcev informacije in ponudnike išče prek interneta, ni dovolj, da imate samo spletno stran. Pomembno je, da vas potencialne stranke tudi najdejo. Tukaj pride v igro SEO optimizacija (ang. Search Engine Optimization) – proces prilagajanja spletne strani tako, da se pojavi čim višje med rezultati iskanja na Googlu.
SEO vključuje razumevanje, kaj vaši kupci iščejo, uporabo pravih ključnih besed, tehnično urejenost spletne strani ter ustvarjanje kakovostnih vsebin, ki odgovarjajo na potrebe obiskovalcev. Dober SEO ne pomeni le več klikov, ampak dolgoročno krepi zaupanje v vašo blagovno znamko in prinaša stalno rast obiska.
Danes pa SEO ni več samo klasično urejanje spletne strani. S prihodom umetne inteligence se spreminjajo tudi načini, kako ljudje iščejo informacije – od klepetalnih botov, kot so ChatGPT, do novih iskalnih platform, ki odgovarjajo namesto Googla. Če želite ostati korak pred konkurenco, morate razumeti, kako AI vpliva na vašo spletno vidnost.
Vabimo vas na praktično delavnico, namenjeno mladim, ki želijo razviti veščine za ustvarjanje kakovostnih digitalnih vsebin in hkrati razumeti, kako te vsebine postanejo vidne, najdene in uspešne v sodobnem digitalnem prostoru. V času, ko algoritmi družbenih omrežij in spletnih iskalnikov odločajo, katere vsebine dosežejo občinstvo, razumevanje SEO optimizacije postaja nujno znanje.
Na delavnici bodo udeleženci spoznali osnove vizualne komunikacije, snemanja in montaže videa, urejanja fotografij ter grafičnega oblikovanja z orodji, kot so Canva, CapCut, VSCO in Snapseed. Posebno pozornost bomo namenili ustreznemu pisanju opisov, uporabi ključnikov, poimenovanju datotek ter razumevanju ključnih SEO elementov, ki vplivajo na to, kako algoritmi razvrščajo in prikazujejo vsebine na Instagramu, TikToku, YouTubu ter drugih platformah.
Udeleženci bodo spoznali, kako SEO deluje tudi v kontekstu družbenih omrežij, zakaj so ključne besede pomembne za iskalnost znotraj platform ter kako pravilna struktura besedil in metapodatkov vpliva na doseg objav. Dotaknili se bomo tudi sodobnih trendov: kako umetna inteligenca spreminja spletno iskanje, kako AI orodja (ChatGPT, Gemini, Copilot) vplivajo na vidnost vsebin ter kako jih lahko mladi uporabijo pri načrtovanju svojih objav.
Pomemben del delavnice bo namenjen kritičnemu razmisleku o uporabi družbenih omrežij, vplivu algoritmov na vedenje in samopodobo, ter varni in odgovorni digitalni prisotnosti. Udeleženci bodo spoznali tudi osnovna pravila avtorskih pravic in digitalne etike, ki so nujna pri ustvarjanju in deljenju spletnih vsebin.
Delavnica bo praktično naravnana. Udeleženci bodo v manjših skupinah zasnovali svojo mini kampanjo ali serijo objav, pripravili vizualne in video elemente, oblikovali opise ter ključne besede in razmišljali o optimizaciji vsebine. Na ta način bodo povezali kreativnost, tehnična znanja, strateško razmišljanje in SEO optimizacijo, ki skupaj določajo uspešnost sodobnih digitalnih projektov.
Veselimo se vaše udeležbe ter verjamemo, da bo delavnica mladim ponudila znanja, ki so ključna za ustvarjanje vidnih, smiselnih in odgovornih digitalnih vsebin.
Priporočamo, da s seboj prinesete prenosni računalnik, saj bo delavnica praktično usmerjena in boste lahko sproti preizkusili predstavljena orodja.
Potek srečanj:

Sreda, 15. oktober 2025 (16.00–20.30)
Četrtek, 16. oktober 2025 (16.00–20.0)
Četrtek, 18. oktober 2025 (09.00–17.00)

S prijavo se zavezujete k udeležbi na vseh treh srečanjih.
PRIJAVA NA DELAVNICO

Projekt financira Ministrstvo za digitalno preobrazbo, vendar vsebina ne odraža stališč Ministrstva za digitalno preobrazbo.
